it** 
ir ir 
it it 
it it 
it** KOMMISSIONEN FOR DE EUROPÆISKE FÆLLESSKABER 
Bruxelles, den 18.12.1995 
KOM(95) 581 endelig udg. 
MEDDELELSE FRA KOMMISSIONEN 
FINANSIELLE BIDRAG FRA DEN EUROPÆISKE UNION TIL GENOPBYGNINGEN AF 
DET TIDLIGERE JUGOSLAVIEN 

RESUME 
Denne meddelelse til Rådet fra Kommissionen vedrører de finansielle aspekter af 
genopbygningen af det tidligere Jugoslavien, ekskl. humanitær bistand. 
I meddelelsen peges der på, at Fællesskabets budget kan bidrage med en vejledende 
finansieringsramme på 1 mia. ECU i perioden 1996-99 til genopbygningsarbejdet i det 
tidligere Jugoslavien. 
Med vægten lagt på de operative aspekter redegøres der for de forskellige 
finansieringskilder, der kan mobiliseres i perioden 1996-99. 
- Phare (kapitel B7-50 i 1996-nomenklaturen) vil kunne stille 400 mio. ECU til rådighed 
til genopbygningen af krigshærgede områder og 200 mio. ECU til nationale reform- og 
omstillingsprogrammer; Phare vil kunne samfinansiere projekter med EBRD. 
- En vejledende finansieringsramme på 400 mio. ECU vil kunne øremærkes til 
genopbygningsarbejdet i det tidligere Jugoslavien via budgetkapitel B7-54 "Samarbejde 
med det tidligere Jugoslaviens republikker" på linje med de aktioner, Parlamentet pegede 
på under førstebehandlingen. En stor del af den yderligere fleksibilitetsmargen under 
afsnit IV i de finansielle overslag, som blev frigivet på Cannes-topmødet, vil kunne 
afsættes til dette formål. Med dette beløb vil man også kunne respektere konklusionerne 
af Det Europæiske Råds møde i Cannes, hvad angår finansieringsrammerne for Phare, 
tredjelande i Middelhavsområdet og bidraget til EUF. Desuden vil de nødvendige 
rentesubsidier for lån og eventuelle makrofinansielle tilskud blive medregnet i beløbet på 
400 mio. ECU. 
- Der vil kunne mobiliseres EIB-lån og makrofinansiel bistand, efter at der er indbetalt 
midler til garantifonden. 
Kommissionen vil tage skridt til at udvide Phare, den vil stille forslag til et passende 
retsgrundlag for de relevante budgetposter under kapitel B7-54 "Samarbejde med det 
tidligere Jugoslaviens republikker" og vil undersøge alle andre foranstaltninger, som måtte 
blive påkrævet. 
Indledning 
Kommissionens meddelelse om genopbygningen af det tidligere Jugoslavien, som blev forelagt 
Rådet (almindelige anliggender) den 2. oktober er blevet fulgt op af et "non-paper", der behandler 
de finansielle aspekter og koordineringen på området, og af et "arbejdsdokument" af større 
omfang, der desuden dækker spørgsmålene om humanitær bistand og de fremtidige aftalemæssige 
relationer. Denne meddelelse behandler kun de finansielle aspekter, og ikke den humanitære 
bistand, og har hovedsagelig et operationelt sigte. Den er baseret på ovennævnte tekster. 
Generel kontekst 
Genopbygningen, i ordets brede betydning, af det tidligere Jugoslavien bør omfatte en indsats på 
en lang række områder: 
En snarlig og hurtig genoprettelse af en række essentielle servicefunktioner (vand, gas, 
el, transport) 
Fysisk genopbygning efter krigsskaderne 
Støtte til politisk og økonomisk reform (demokratisering, valg, makroøkonomisk 
tilpasning, markedsøkonomi, privatisering...). 
Denne genopbygningsoperation kræver betydelige ressourcer, som langt overstiger, hvad en enkelt 
donor kan præstere. Den bør foregå sideløbende med makroøkonomiske bistandsprogrammer, 
hvilket vil kræve en løsning på disse landes gæld til de internationale finansielle institutioner 
samt til EF. I øvrigt er de mal, der er sat, af meget forskellig art og gør det nødvendigt med 
særligt tilpassede instrumenter i hvert enkelt tilfælde. 
Finansielle kilder 
Det internationale samfund håber på et væsentligt bidrag fra Den Europæiske Union til 
genopbygningen af det tidligere Jugoslavien. Den Europæiske Union bør være rede til at gøre en 
indsats inden for mulighedernes rammer, baseret på en ligelig fordeling af den finansielle byrde 
mellem de øvrige donorer. 
I forbindelse med EUs bidrag til genopbygningen i det tidligere Jugoslavien bør man imidlertid 
tage hensyn til følgende parametre: 
Hvad angår den effektive anvendelse af de finansielle ressourcer, er nogle af dem allerede 
identificeret, medens der for andres vedkommende skal komme et udspil fra 
Kommissionen, ligesom de to grene af budgetmyndigheden skal træffe en beslutning. 
Identifikationen af de vigtigste finansieringskilder, der kan anvendes til genopbygningen 
af det tidligere Jugoslavien i perioden 1996-99, er koncentreret om Phare-programmet 
(kapitel B7-50) for et beløb på 600 mio. ECU og om kapitel B7-54, Samarbejde med 
landene i det tidligere Jugoslavien, for et beløb på 400 mio. ECU. Disse 400 mio. ECU 
udgør en stor del af den supplerende fleksibilitetsmargen (475 mio. ECU), der frigives 
efter forslag fra Kommissionen for hele perioden 1996-99 i rubrik IV i de aktuelle 
finansielle overslag efter fastlæggelsen af de finansielle rammer for samarbejdet med de 
central- og østeuropæiske lande og tredjelandene i Middelhavsområdet på topmødet i 
Cannes. Til disse finansieringskilder kan man tilføje EIB-lån eller en eventuel 
makroøkonomisk bistand 
Hvad angår de sidste finansieringskilder viser profilen for de finansielle forpligtelser og 
udgifterne i tilknytning hertil en større manøvremargen hen imod slutningen af perioden 
1996-1999 
Med forbehold for den årlige budgetprocedure regner Unionen med en beløbsramme på over 1 
mia. ECU til disse aktiviteter i perioden 1996-99. 
1. Phare 
Jugoslavien har kunnet modtage støtte fra Phare siden den 7. september 1990 (Rådets forordning 
nr. 2698/90). Siden fjendtlighederne begyndte, har Phare udelukkende været aktiv i Slovenien, 
og da kun i forbindelse med en række aktioner af hastende karakter. 
Hvis man henholder sig til de kriterier, der sædvanligvis anvendes af Phare, ville republikkerne 
i det tidligere Jugoslavien kunne se frem til et gennemsnitligt beløb på 150 mio. ECU om året 
eller 600 mio. ECU i perioden 1996-1999. Phares flerårige program tilbyder en tilpas høj grad 
af fleksibilitet til at imødekomme både de umiddelbare behov og de mere langsigtede behov i 
de forskellige republikker ved at tilpasse sig til deres absorptionsevne. 
Af dette samlede beløb kan 400 mio. ECU bevilges til en hurtig genopbygning af de 
krigshærgede områder i Bosnien-Herzegovina og Kroatien, og 200 mio. ECU til de nationale 
programmer for reformer og overgang til markedsøkonomi i de republikker, der indgik i det 
tidligere Jugoslavien (med undtagelse af Slovenien). 
(i) Genoprettelse og genopbygning 
I betragtning af, at der findes en budgetpost for genopbygningen i det tidligere Jugoslavien, at 
Europa-Parlamentet for nylig har fremsat forslag om at skabe nye, og at det under alle 
omstændigheder er nødvendigt at skabe et retsgrundlag til støtte for disse poster, vil 
Kommissionen undersøge, om det vil være hensigtsmæssigt at foretage overførsler til disse 
budgetposter fra Phare-budgettet, og i givet fald fastsætte de nærmere retningslinjer 
(beløbsstørrelser, tidsplan osv.). 
De genoprettelses- og genopbygningsoperationer, der skal finansieres ved hjælp af disse midler, 
vil være underkastet de specifikke politiske betingelser, der er omtalt i konklusionerne fra Rådets 
møde (almindelige anliggender) den 30. oktober. 
(ii) Støtte til reformer 
Kommissionen har til hensigt at yde finansiel støtte til reformerne på grundlag af den gældende 
Phare-forordning. Denne bistand vil blive dækket af de nationale programmer, der er godkendt 
med alle de republikker, der indgik i det tidligere Jugoslavien, og som kunne komme i 
betragtning. 
Kroatien blev i 1995 medtaget på listen over lande, der kan modtage Phare-bistand, men som 
følge af militæroperationerne i Krajina, blev gennemførelsen af programmet indstillet. Mht. 
FYROM har Kommissionen udarbejdet et forslag om medtagelse af landet på listen over 
modtagerlande, og dette forslag befinder sig i Rådet og bør hurtigst muligt behandles. Optagelsen 
af Bosnien-Herzegovina og Serbien-Montenegro og i øvrigt ophævelsen af suspensionen af 
programmet vedrørende Kroatien vil som følge af Rådets konklusioner af 30. oktober ligeledes 
blive underkastet politiske betingelser, som skal fastlægges i de enkelte tilfælde under 
hensyntagen til en eventuel fredsaftale. Kommissionen vil, når tiden er inde, forelægge Rådet 
forslag herom. Der mindes om, at et nyt lands omfattelse af Phare-forordningen kræver en 
udtalelse fra Europa-Parlamentet forud for en beslutning fra Rådets side. 
Det er Kommissionens opfattelse, at Phare-aktionerne i første række bør yde et bidrag til 
fredsprocessen og så vidt muligt til normaliseringen af forbindelserne mellem landene i regionen. 
2. Kapitel B7-54: "Samarbejde med landene i det tidligere Jugoslavien" 
Det Europæiske Råd besluttede i Cannes at reducere bevillingerne til tredjelande i 
Middelhavsområdet med 475 mio. ECU for perioden 1996-99. Kommissionen foreslår at afsætte 
en vejledende bevilling på 400 mio. ECU for denne periode til genopbygningsindsatsen i det 
tidligere Jugoslavien under kapitel B7-54, "Samarbejde med landene i det tidligere Jugoslavien". 
En stor del af den allerede nævnte supplerende fleksibilitetsmargen fra rubrik IV i de finansielle 
overslag, som blev frigivet i Cannes, vil således blive anvendt hertil. Med dette beløb vil 
konklusionerne fra Det Europæiske Råds møde i Cannes om finansielle bevillinger til PHARE, 
tredjelandene i Mddelhavsområdet og bidraget til EUF kunne føres ud i livet. Desuden vil de 
400 mio. ECU kunne dække den nødvendige finansiering til indfrielse af lån og en eventuel 
makrofinansiel støtte. 
Efter førstebehandlingen af budgettet for 1996 opererer Parlamentet med et budget på 98 mio. 
ECU over kapitel B-54, fordelt således: 
B7-540: finansprotokoller med republikkerne i det tidligere Jugoslavien: 6 mio. ECU 
Budgetmidlerne til finansiering af den tredje finansprotokol for det tidligere Jugoslavien 
til godtgørelse af renter på EIB-lån beløber sig til 77 mio. ECU. Da denne protokol ikke 
er trådt i kraft, er der ikke sket nogen hensættelse af midler med undtagelse af 10,5 mio. 
ECU til Slovenien i 1995 og 6 mio. ECU, som er foreslået for protokollen med Kroatien 
for 1996. En eventuel genaktivering af disse protokoller vil ligeledes være dækket af disse 
400 mio. ECU. 
B7-541: genopbygningsaktiviteter: 27 mio. ECU 
B7-542: særlig bistand til flygtninge: 30 mio. ECU 
B7-545: Europa for Sarajevo: 35 mio. ECU 
3. Andre budgetposter til støtte for det tidligere Jugoslavien 
De andre budgetposter, som budgetmyndigheden påtænker stillet til rådighed for det tidligere 
Jugoslavien, er: 
B7-7001: støtte til demokratiet (herunder uafhængige medier): 5 mio. ECU 
B8-010: Mostar: 32 mio. ECU 
B7-7002: gennemførelse af sanktioner: 8,75 mio. ECU. 
Alle disse poster vil sandsynligvis blive disponible, selv hvis der ikke indgås en fredsaftale, med 
mindre der træffes en udtrykkelig beslutning om det modsatte. I betragtning af de forventede 
beløb på posterne i kapitel B7-54 med undtagelse af finansprotokollerne bør det påtænkes at 
anvende et enkelt retsgrundlag, der defineres målene og procedurerne for forvaltningen af 
midlerne til genopbygning. Kommissionen vil forelægge passende forslag for Rådet. 
Den politiske udvikling kan muligvis gøre det unødigt at anvende hele det beløb, der er angivet 
på post B7-010 og B7-7002.1 så fald vil der være mulighed for at overføre restbeløbet til en af 
de poster, der vedrører genopbygning, og Kommissionen kan stille forslag til budgetmyndigheden 
om en passende ompostering. 
4. EIB-lån og makroøkonomisk bistand 
For så vidt angår tilvejebringelse af EIB-lån, erindres der om, at finansprotokollen med 
Jugoslavien for 1991 regnede med en samlet bevilling på 730 mio. ECU garanteret af budgettet. 
Da denne protokol ikke trådte i kraft, er der kun tildelt Slovenien et beløb på 150 mio. ECU for 
en periode på fem år. Der var planlagt en treårig bevilling for Kroatien i forbindelse med 
forhandlingerne om en handels- og samarbejdsaftale, der nu er suspenderet. Budgetgarantien for 
disse eventuelle lån vil i påkommende fald kræve dækning fra garantifondene samt en foreløbig 
løsning på problemet om de tidligere jugoslaviske republikkers restancer over for EIB. Hvis en 
sådan situation indebærer et bidrag fra budgettet, vil dette blive dækket af de 400 mio. ECU. 
Disse lån, som vil blive ydet landene i det tidligere Jugoslavien i form af lånegarantier fra EIB, 
bør være forenelige med de rammer, der er opstillet af garantifondsmekanismen for aktiviteter 
i tredjelande. 
Det samme gælder for en eventuel makrofinansiel bistand, der også i meget høj grad vil afhænge 
af de behov, der - især af IMF - konstateres inden for rammerne af de makroøkonomiske 
programmer for de pågældende lande, samt af bidragene fra andre indskydere i fondene. 
5. Forbindelser med EBRD 
PHARE vil kunne samfinansiere initiativer til omstrukturering af økonomien med EBRD, f.eks. 
på området for telekommunikation, energi og udvikling af små og mellemstore virksomheder, og 
vil kunne tillade, at der fremskaffes kreditter fra EBRD for et to eller tre gange større beløb. For 
så vidt angår de lande i det tidligere Jugoslavien, som er berettigede til bistand fra PHARE, vil 
Kommissionen kunne finansiere projekter, der forbereder EBRD-aktioner i henhold til metoderne 
i Bangkok-aftalen. 
6. Deltagelse af de central- og østeuropæiske lande. 
De central- og østeuropæiske lande har udtrykt interesse for at deltage i genopbygningen af det 
tidligere Jugoslavien. Unionen vil dog ikke kunne støtte denne deltagelse med større beløb, end 
der allerede er afsat til de pågældende lande. Det forekommer derfor hensigtsmæssigt at tilstræbe 
en deltagelse af de central- og østeuropæiske lande gennem tresidede aktioner, der gør brug af 
midler fra PHARE-budgettet. 
Konklusioner 
I lyset af de politiske betingelser, der er fastlagt i konklusionerne fra Rådets (almindelige 
anliggender) møde den 30. oktober, vil Kommissionen undersøge muligheden for at 
udstrække PHARE-programmet til alle republikkerne i det tidligere Jugoslavien. 
Kommissionen vil forsøge at finde et hensigtsmæssigt retsgrundlag for budgetposterne 
kapitel B7-54 og stille forslag herom, så snart budgetproceduren for 1996 er overstået. 
Kommissionen vil undersøge hensigtsmæssigheden af og midlerne til at foretage 
omposteringer til fordel for de ovennævnte budgetposter. 
Kommissionen foreslår at afsætte en foreløbig beviling på 400 mio. ECU til 
genopbygningen i det tidligere Jugoslavien for perioden 1996-99 i kapital B7-54, 
"Samarbejde med landene i det tidligere Jugoslavien". Rentestøtten vedrørende disse lån 
samt en eventuel makrofinansiel bistand vil være indbefattet i dette beløb på 400 mio. 
ECU. En stor del af den fleksibilitetsmargen, der blev frigivet i Cannes til gennemførelse 
af forslag fra Kommissionen, vil blive benyttet til dette formål. 
Med forbehold for den årlige budgetprocedure er det Unionens hensigt at anvende 1 mia. 
ECU til genopbygningen i det tidligere Jugoslavien i perioden 1996-99. 
600 mio. ECU fra PHARE (1996-99), heraf 400 mio. til den egentliggenopbygning og 
200 mio. ECU til den økonomiske genopretningen vejledende budgetramme på 400 mio. 
ECU over kapitel B7-54 (samarbejde med det tidligere Jugoslavien) (1996-99), heraf 98 
mio. ECU (ifølge Europa-Parlamentets førstebehandling af budgetforslaget for 1996), 
fordelt således: 
6 mio. ECU (B7-540: finansprotokoller 
27 mio. ECU (B7-541: genopbygningsaktiviteter i republikkerne i 
det tidligere Jugoslavien) 
30 mio. ECU (B7-542: særlig bistand til flygtninge) 
35 mio. ECU (B7-545: Europa for Sarajevo) 
Endnu ikke fastlagte lån fra EIB. 

ISSN 0254-1459 
KOM(95) 581 endelig udg. 
DOKUMENTER 
DA 11 
Katalognununer : CB-CO-95-618-DA-C 
ISBN 92-77-96376-X 
Kontoret for De Europæiske Fællesskabers Officielle Publikationer 
L-2985 Luxembourg 
1